Ordonanța Tribunalului din 8 octombrie 2013 – Michail/Comisia
(Cauza T - 597/11 P)1
(„Recurs – Funcție publică – Funcționari – Cerere de asistență – Articolul 24 din statut – Hărțuire morală – Recurs vădit nefondat”)
Limba de procedură: greaca
Părțile
Recurent: Christos Michail (Bruxelles, Belgia) (reprezentant : C. Meïdanis, avocat)
Cealaltă parte din procedură: Comisia Europeană (reprezentanţi: J. Currall şi J. Baquero Cruz, agenţi, asistaţi de E. Bourtzalas şi E. Antypas, avocaţi)
Obiectul
Recurs formulat împotriva Hotărârii Tribunalului Funcției Publice a Uniunii Europene (Camera a treia) din 13 septembrie 2011, Michail/Comisia (F-100/09, nepublicată încă în Repertoriu) și vizând anularea acestei hotărâri.
Dispozitivul
Respinge recursul.
Domnul Christos Michail suportă propriile cheltuieli de judecată precum și pe cele efectuate de Comisia Europeană în cadrul prezentei proceduri.
____________
1     JO C 39, 11.2.2012.